Diari Oficial de la Generalitat Valenciana


Sumari del DOGV 4266, del 07-06-2002 (2002/5531)

Informació pública de la resolució d'al·legacions i aprovació definitiva del programa d'actuació integrada, projecte de reparcel·lació i projecte d'urbanització de la unitat d'execució número 12 del Pla General d'Ordenació Urbana.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4266

Data del DOGV
:   07-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5531


Organisme emissor
:   Ajuntament de Segorbe

Tipus de document
:   Anunci

Informació pública de la resolució d'al·legacions i aprovació definitiva del programa d'actuació integrada, projecte de reparcel·lació i projecte d'urbanització de la unitat d'execució número 12 del Pla General d'Ordenació Urbana. [2002/F5531]
  
El Ple de l'Ajuntament, en la sessió realitzada amb caràcter ordinari el dia 4 de desembre de 2001, va adoptar entre altres l'acord següent:
  
Resolució d'al·legacions i aprovació definitiva del programa d'actuació integrada, projecte de reparcel·lació i projecte d'urbanització de la unitat d'execució número 12 del Pla General d'Ordenació Urbana.
  
Vista la proposta del programa d'actuació integrada formulada per este ajuntament de Segorbe, per al desenvolupament de la unitat d'execució número 12 del Pla General d'Ordenació Urbana de Segorbe, amb els documents expressats en l'article 32 de la Llei Reguladora de l'Activitat Urbanística, projecte d'urbanització amb els continguts expressats en l'article 29.4 de la llei i els articles 140 i 141 del Reglament de Planejament de la Comunitat Valenciana, i projecte de reparcel·lació amb el contingut de l'article 68 de la llei esmentada.
  
Vist que van ser sotmesos a informació pública els documents urbanístics esmentats mitjançant anuncis publicats al tauler d'anuncis municipal, Butlletí Oficial de la Província de Castelló i Diari Oficial de la Generalitat Valenciana, durant el termini de 20 dies, així com emesa la corresponent notificació individualitzada als propietaris afectats per l'actuació.
  
Vist que durant el període d'informació pública esmentat es van emetre diverses al·legacions contra el projecte de reparcel·lació.
  
El Ple de l'ajuntament va acordar:
  
Primer. Acceptar i desestimar les al·legacions formulades contra el projecte de reparcel·lació de conformitat amb els informes tècnics emesos, d'acord amb les motivacions exposats en estos, el text íntegre de les quals figura en la notificació del present acord realitzada als distints afectats.
  
Segon. Aprovar definitivament el programa d'actuació integrada, projecte de reparcel·lació i projecte d'urbanització, en el qual consta el projecte d'instal·lacions elèctriques, de la unitat d'execució número 12 del Pla General d'Ordenació Urbana de Segorbe. Es determina la forma de gestió directa i assumix este ajuntament el paper d'urbanitzador.
  
Tercer. Donar trasllat del programa a la Conselleria d'Obres Públiques, Urbanisme i Transports per a la inscripció en el registre de programes i procedir a la posterior publicació de conformitat amb l'article 47.7 de la Llei 6/1994, Reguladora de l'Activitat Urbanística.
  
Quart. Notificar este acord a tots els interessats i, una vegada ferm en via administrativa, s'inscriurà en el Registre de la Propietat, previ atorgament de document públic que expressa el seu contingut, d'acord amb el que s'establix en l'article 69.1.d) del text legal esmentat.
  
Cinqué. El present acord d'aprovació definitiva de la reparcel·lació produirà els efectes prevists en l'article 69.2 de la Llei 6/1994, Reguladora de l'Activitat Urbanística, en relació amb l'article 122 i següents del Reial Decret 3.288/1978, de 25 d'agost, pel qual s'aprova el Reglament de Gestió Urbanística.
  
Sisé. Facultar l'alcalde perquè en nom i representació de l'ajuntament subscriga els documents necessaris per a l'efectivitat d'este acord.
  
Contra el present acord, que posa fi a la via administrativa, es podrà interposar, de conformitat amb el que s'establix en els articles 58.2, 109 i 117 de la Llei 30/1992, i l'article 8 de la Llei 29/1998, de 13 de juliol, de la Jurisdicció Contenciosa Administrativa, potestativament un recurs de reposició en el termini d'un mes, comptat des de la recepció de la present notificació davant d'este ajuntament, o un recurs contenciós administratiu en el termini de dos mesos, davant de la Sala Contenciosa Administrativa del Tribunal Superior de Justícia de la Comunitat Valenciana, sense perjuí de qualsevol altre recurs o acció que estime procedent.